Bokser Gerrie Coetzee se lewe word ’n moewie | Netwerk24
Die verwagting is dat vanjaar se Wêreldbeker-rugbyskouspel van 2019 een van die bestes nog sal wees. Hoeveel kan jy onthou van die vorige agt toernooie?
Bokser Gerrie Coetzee se lewe word ’n moewie
Deur Laetitia Pople 11 September 2019 12:00
Gerrie Coetzee in aksie. Die foto kom uit die boek The Fighters.
Suid-Afrika het Afrika se eerste swaargewigbokskampioen opgelewer – en nou gaan die lewe van Gerrie Coetzee ’n moewie word.
Coetzee het Michael Dokes, toenmalige swaargewigbokskampioen, in 1983 in die tiende ronde van hul boksgeveg van 15 rondes om dié titel in Ohio, Amerika, uitgeknikker.
Koos Roets, bekend om sy flieks soos Faan se trein en ’n Pawpaw vir my darling, is die regisseur van die fliek Gerrie. Die uitvoerende vervaardiger is Kenddrie Utuk van die Amerikaanse rolprentmaatskappy Fontabila Productions. Die fliek word later vanjaar in onder meer Kaapstad verfilm en gaan ’n intieme blik op die lewe van Coetzee bied en sy toewyding om die topplek in die bokswêreld te beklee.
Hy was drie jaar gelede die fokus van die BBC-dokumentêr Boksburg Bomber. Dié dokkie het die aandag van die Hollywood and African Prestigious-pryse getrek wat mense van Amerika en Afrika vereer
Die stryd om die titel van Wêreldbekerkampioen in 1983 - die kragmeting tussen Gerrie Coetzee en Michael Dokes in Ohio. Foto: Getty images
wat uitsonderlike persoonlike en beroepsmylpale bereik het. Die organisasie het Coetzee in November 2017 vereer.
Meer oor: Koos Roets | Gerrie Coetzee | Rolprent
KYK: ’n Allegaartjie wag in fliekteaters